5.9.2023
ET
Euroopa Liidu Teataja
C 315/7
Eelteatis koondumise kohta (Juhtum M.11223 – PAI PARTNERS/INFRA GROUP) Võimalik lihtsustatud korras menetlemine (EMPs kohaldatav tekst)
(2023/C 315/06)
1.
24. augustil 2023 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — PAI Partners SAS (Prantsusmaa, „PAI Partners“), — Meie Connect Infra NV (Belgia, „Infra Group“).
PAI Partners omandab ettevõtja Infra Group üle täieliku ainukontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— PAI Partners on Euroopa börsivälistesse ettevõtetesse investeeriv ettevõtja, kes haldab fonde, mis investeerivad äriühingutesse, mis tegutsevad järgmistes sektorites: äriteenused, toit ja tarbekaubad, üldine tööstus ja tervishoid.
PAI Partners on ka muu hulgas järgmiste äriühingute emaettevõtja: — M Group Services (edaspidi „MGS“), ettevõtja, kes pakub taristu-, andme- ja muid teenuseid reguleeritud kommunaal-, telekommunikatsiooni- ja transpordisektorile, — Apleona, kinnisvarateenuseid osutav ettevõtja, kes osutab peamiselt rajatiste haldamise teenuseid, eelkõige tehnilist rajatiste haldamist (nt hoonete käitamine ja hooldus, energiahaldus), taristu haldamist (nt koristamine, toitlustamine, turvalisus) ja ärirajatiste haldamist (nt kinnisvarahaldus, arvete koostamine, lepingute haldamine) ning — Apave, tehniliste, keskkonna-, inim- ja digitaalsete riskide juhtimise valdkonnas tegutsev ettevõtja.
Oma äritegevuse raames pakub Apave kõiki katsetamise, tehnilise ülevaatuse, ehituse tehnilise ülevaatuse ja sertifitseerimisega seotud teenuseid („TIC-teenused“).
Vähemal määral pakub ta professionaalseid nõustamis- ja koolitusteenuseid, mis on seotud ka riskijuhtimisega, — Infra Group on mitmeotstarbeliste võrgutaristute pakkuja (elekter, vesi ja reovesi, gaas ja kaugküte, telekommuni­ katsioon, pinnasetööd, tööstus ja üldvalgustus).
Ta pakub täielikku teenusepaketti alates taristuvõrkude kavandamisest, projekteerimisest ja paigaldamisest kuni hooldamiseni.
Infra Group tegutseb Belgias, Prantsusmaal, Madalmaades ja Saksamaal. 3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.11223 – PAI PARTNERS/INFRA GROUP (1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.